
Jeg vil takke min datter og mine venner som inspirerte meg til å skrive denne boken.




Boken er et fiktivt verk, og det er ingen likhet med noen virkelig person, levende eller død. Hvis det finnes likheter, er det ren tilfeldighet. Boken inneholder noen teorier og oppfinnelser innen medisinsk forskning, og disse er forfatterens ideer og fantasi – en science fiksjon stil.

En

"Du kommer aldri til å klare deg gjennom en doktorgrad," sa hennes tidligere professor og veileder. Ordene kom fra den mest respekterte professoren i mikrobiologi fra Universitet i Agder, hvor hun studerte til sin mastergrad. I de neste to årene streifet disse ordene rundt i hodet hennes før hun lukket øynene for natten.

Flora Berg, en andreårs doktorgradsstudent, banet vei gjennom mylderet av besøkende studenter på Avdeling for immunologi, Institutt for klinisk medisin. Kledd i svarte bukser, en grå genser, håret er lavt oppsatt og ansiktet naturlig rødt uten sminke, ankom hun tjue minutter for tidlig til møterommet. Som vanlig. Foran inngangen hang et stort maleri av en smilende, gråhåret professor. Blant de mange maleriene av gamle menn i gangen, skilte dette maleriet seg alltid ut for henne, nettopp fordi han i maleriet smilte. Flora tok veilederens ord alvorlig da hun søkte doktorgrad. Av alle studentene hans, var hun en av dem han av ukjente grunner mislikte. Kanskje fordi hun var stille, sjenert, stammet når hun ble spurt, og unngikk øyekontakt. Og hun var den eneste som nesten brente ned laboratoriet. To ganger.Vel, det skjedde i 2021, under koronavirus-pandemien.

Den akademiske verden var svært attraktiv, men samtidig vanskelig å utholde. Selv om Flora ikke var like konkurranseinnstilt og hardtarbeidende som sine jevnaldrende, var hun ganske iherdig i sin nysgjerrighet. Men nå var hun virkelig disiplinert og jobbet hardt. Og ikke minst var hun en selvkritisk perfeksjonist. Hun forstod på andre at det å ta en doktorgrad var en klok beslutning. Man har mer kontroll over egen forskning. Floras største fortrinn var en sjelden god egenskap til å ta kalkulert risiko.

Og det var bare flaks at hun fikk doktorgradsstillingen ved Universitetet i Oslo. Flora hadde to ambisjoner. Den første var å finne kjærligheten, og den andre var å finne en kur for dem som lider av leddgikt, en autoimmun sykdom. I motsetning til andre som søkte hadde hun bare tre år på seg til å fullføre doktorgraden. Hun følte seg ikke komfortabel med undervisningen som var en obligatorisk del av studieløpet til Ph.d. Dermed hadde hun begrenset tid til å oppfylle sine grenseløse ambisjoner. Å bli professor var ikke hennes eneste ambisjon i livet.

Da hun åpnet døren til møterommet satt Himani allerede fordypet i datamaskinen sin. Himani var fortsatt iført hvite operasjonsklær etter morgenensstudentkurs i blodprøvetaking. Fra vinduet kunne man se den gule sykehusbygningen. Trafikksuset fra Ring 3 langt borte hørtes svakt gjennom de åpne vinduene. Mens hun bøyde seg over ryggsekken og gravde etter pc-laderen, så Flora en skygge dukke opp på gulvet ved siden av henne.

"God morgen, Flora. Håper helgen din har vært god. Jeg lurer på hvorfor du kom inn i rommet så snikende at jeg nesten ikke la merke til deg?" sa Himani med sin muntre stemme. Øyenbrynene hennes berørte taket, mens hendene var selvsikkert plassert på hoftene.

"Hei, du var helt borte i tankene dine. Som vanlig," kommenterte Flora. Hun fniste litt før hun fortsatte, "Vel, helgen var den samme som alle andre helger de siste hundre årene. Arbeid, spising og litt søvn." Hun senket blikket mot PC-en, som var i ferd med å gå i dvale.

"Kanskje du burde flytte laboratoriet og kontoret til soverommet ditt hvis du savner jobben så mye når det er helg. Husk at du er bare tjueseks og ikke hundre år. Nyt livet," ertet Himani.

"Jeg er ikke skapt for å jobbe tjuefire timer i døgnet." svarte Flora mens hun laget anførselstegn i luften med fingrene.

"Alt du trenger er et teleporteringssystem, som i Star Trek-serien fra gamle dager."

"Jeg skal hente kaffe, og du vil vel kanskje også ha kopp?"

Flora ventet ikke på at Himani skulle bli med på kaffeturen, men som forventet fulgte Himani etter henne til maskinen for å fortelle om helgens historier.

"Jeg besøkte foreldrene mine i helgen, og de spurte meg om deg. Jeg fortalte dem at du fortsatt er singel. Og at det eneste forpliktende forholdet du har, er mellom deg og jobben din. Hva sier forresten sjefen din om det siste utkastet?" spurte Himani.

Mens hun funderte på et svar, la hun merke til at Himani hadde på seg noen svært dyre, hvite joggesko. Himani hadde brukt dem bare en gang tidligere, da hun lot tredjeårsstudenter øve på blodprøvetaking. Hun beveget seg som en ballettdanser. Som eneste datter overøste moren henne med gaver hver gang hun besøkte dem. Flora brydde seg derimot aldri om hva hun hadde på seg eller hvordan hun så ut. De første plaggene som var synlig i klesskapet ble dagens antrekk. Det brune håret hennes var alltid løst satt opp. I motsetning til Himani brukte Flora sjelden sminke. Og de var like høye. Hun brydde seg ikke om hva andre tenkte om utseendet hennes. "Kanskje det er derfor?" tenkte hun.

"Vel, hva sa sjefen din?" Himani presset på.

"Hun synes jeg skal fokusere på prosjekt A, til hun finner noe som er enda mer interessant for meg. Hun forstår ikke at prosjekt A er drømmen min, og at jeg ble ansatt for å jobbe med det," svarte Flora og la trykk på ordet interessant.

"Igjen? Hun liker aldri noen av forslagene dine og kaster deg rundt på ulike oppgaver".

Himani tok feil her. Sonia viste aldri åpent at hun likte ideene hennes, men hun tok dem til etterretning. Og det hadde Flora lagt merke til flere ganger.

"Jeg er redd hun planlegger enda et nytt sideprosjekt. Og du vet hvem som kommer til å få ekstraarbeidet," sa Flora og pustet ut.

Veileder Sonia fikk alle i prosjektgruppen til å danse etter hennes pipe fra morgen til kveld. Teamarbeidet som var helt nødvendig i enhver gruppe, ble lagt på is. Resultatet var at Flora noen ganger jobbet seksten timer daglig for ikke å skuffe veilederen sin. Og som forskerstudent var det ubetalte timer.

Himani gikk sakte for å holde tritt med Flora som balanserte kaffekoppen sin med presisjon. I motsetning til Himani fylte Flora koppen til randen.

En annen kollega hadde slått seg ned i hjørnet ved det store bordet i det mellomstore møterommet.

"Hei. Konspirerer dere to fnisende kvinner mot meg?" sa kollegaen med et glis.

"Vel, ja. Vi snakket om hvordan vi skulle rapportere deg til HR. Forresten: Hvordan var helgen, Even?" spurte Flora med et glimt i øyet. Hun slo seg ned i en av stolene i nærheten og satte fra seg koppen og den bærbare datamaskinen på skrivebordet.

Even Brakstad var postdoktorstipendiat ved instituttet. En forsker med humor og en utmerket kropp. Lykkelig gift og med evnen til å nyte begge verdener.

"Fulgte med seksåringen min på hans første fotballkamp. Bare vent til du er i mine sko og må tåle den høye lyden av barn i sportslig utfoldelse. Hvis jeg bare kunne trukket meg tilbake til fjells i helgene," sa Even mens han pustet ut. De likte å erte hverandre som venner.

"Hvilke sko, Even?" spurte Flora.

"De som en stolt far har på seg hjemme," svarte Even med et smil.

Før Flora rakk å svare, stoppet samtalen deres opp. Even strammet seg opp på brøkdelen av et sekund.

"Himani, er du klar for møtet i dag?" spurte Even mens han startet sin daglige rutine, som var å starte den bærbare datamaskinen og lete etter brillenesine i lommene eller på baksiden av den, briller som han glemte oppå hodet sitt denne gangen. De kunne høre lyden av skoene som banket mot betonggulvet i korridoren, fortsatt langt borte, men hørbar for dem.

"På en måte. Hvis du snakker om ett klokkemøte, og ikke dette," svarte Himani.

Snart kom alle de andre fra gruppen deres. Dette møtet gikk greit, siden det bare handlet om status for prosjektet, som ble holdt hver mandag. Idédugnad og planlegging ble tatt hånd om i andre typer møter.

Flora hadde et elsk-og-hat-forhold til møter. De var som frokost og lunsj. Nødvendige og samtidig tidkrevende. Noen ganger tok de opp hele hennes dyrebare dager. Da gjespet hun med jevne mellomrom, med hendene for munnen. Hun forsøkte å smile for å skjule irritasjonen og kjedsomheten. Informasjon skulle nå ut til alle kriker og kroker av planeten. Ingen skal bli etterlatt, selv om akkurat den personen ikke har noe å gjøre på møtene. Hvorfor kan de ikke i denne teknologiens tidsalder rett og slett bare overøse dem med informasjon fra alle mulige kanaler? Så kunne hun velge hva hun hadde bruk for, og hva som kunne droppes.

Ved tretiden på ettermiddagen samme dag sto Sonia Gjøkvik, professor i immunologi, mikrobiologi og biokjemi, ved pultene deres. Hun var praktiserende lege og spesialist i hennes felt.Kontoret de delte, hadde fire pulter, skillevegger og knapt med plass.

Sonia så ned på kollegene sine, arbeiderne, med håret bundet opp som en krone. Det eneste som manglet, var en bieantenne på toppen, som stakk ut fra hårknuten. De gråblå øynene stirret på alle i rommet, mens nakken beveget seg fra den ene ende til en annen i hundre og åtti graders vinkel. I femtiårene kunne hun fortsatt skryte av et rynkefritt ansikt og gikk grasiøst gjennom korridorene. Når hun ikke skrev søknader, ga råd til sine forskerkolleger eller underviste i auditoriene. Hun hadde ikke tid til laboratoriet om dagen. De fleste av hennes studenter på laben var helt avhengige av hjelp fra biveilederen eller andre kolleger.

"Møtet som jeg nevnte i morges, er berammet til i morgen. Men jeg vil gjerne dele de gode nyhetene med dere alle. Jeg har endelig fått et ja fra forskningsavdelingen til det nye prosjektet vårt. Begge prosjektene våre peker mot samme resultat. Men dette er et mer teknisk prosjekt. Vi skal endelig ta i bruk nanoteknologi i gruppen vår, med hjelp fra en forskergruppe spesialisert på nanoteknologi. Er det ikke fantastisk? Mer om dette i morgen. Dette er unikt i Norge, og vi er pionerne innen slik forskning. Ikke internasjonalt, men nasjonalt er vi de første. Vi har ingen tid å miste nå," sa Dr. Sonia med sinsarkastiske stemme, som om alt de gjorde var å kaste bort hennes dyrebare tid.

"Du ser ikke ut til å være så glad for nyhetene, Flora. Opp med humøret! For en ære det ville være for teamet vårt!" fortsatte Sonia. Med hendene på brystet, som om hun var den utvalgte til å lede gruppen.

"Dette gleder jeg meg til, Sonia," svarte Flora med et smil.

Sonia ignorerte kommentaren hennes og fortsatte: "Jeg har et annet møte på listen nå. Hvis du har noen spørsmål, så spar dem til i morgen."

Med disse ordene vendte freden tilbake. Flora kunne se Sonias rygg forsvinne langs korridoren.

"Vi visste at det ville komme," sa Himani. "La oss gjette, hvem får den mest omfattende delen av oppdraget nå?"

"Det er ikke noe å gjette på her. Vi får alt det rutinemessige arbeidet. Hvis de eldre på toppen kunne erstatte oss med roboter, ville de gjort det," svarte Flora. Even smilte til dem uten å komme med ytterligere kommentarer. Han var en praktisk anlagt mann som sjeldent klaget.

"Flora," kom det skingrende fra døren før stemmens opphav dukket opp. Dr. Vega Rasmussen, en av forskerne i teamet deres, sto foran dem. Med hendene i lommen. Hun fremsto som en kopi avSonias adferd. En flygende ape fra boken Trollmannen fra Oz.

"Dere kan glede dere over at jeg blir den nye lederen for det kommende prosjektet. Jeg gleder meg sånn," sa den nye gruppelederen. Vega likte å gjøre Flora sjalu, det var lettå lese det i ansiktet hennes.

"Gratulerer, Vega," lød det unisont fra gruppen.

Ingen ekte smil speilet begeistringen hennes.

"Takk, mine kjære kolleger. Jeg vet at dere alle støtter meg. Jeg håper at vi kan vise de andre avdelingene hva vi er gode til," sa Vega. "Jeg foreslo til og med navnet til Even til stillingen. Men komiteen var fast bestemt på at det skulle bli meg," sa Vega med tynn stemme. Flora var sikker på at hele bygningen hadde hørt dette nå. "Tar det ingen ende," tenkte hun.

Vega var noe høyere enn Even. Hun var høyere enn de fleste av dem og gikk alltid i moteriktige klær og halvhøye. Det blonde håret var kort og fikk henne til å se yngre ut enn hennes trettini år. Ansiktet var nøkternt sminket. Noen kan beskrive henne som svært pratsom og noen ganger slem, men andre ganger også sjarmerende.

Mens de andre småpratet om denne endringen i avdelingen, ble Flora stille. Hvordan skal jeg kunne fullføre alle planene mine nå? Selv om det var høyst unødvendig, brukte hun noen av de tildelteressursene til sine private eksperimenter. Den forbudte ruten var den mest spennende.

Følelsene i magen fikk gamle minner til å dukke opp. En venninne uttrykte bekymring for det hun kalte en besettelse. "Jeg tror ikke det er bra for deg å tilbringe mer tid i lesesalen etter timene enn sammen med oss," foreslo venninnen.

Flora husker at hun begynte å gråte, ute av stand til å svare. Hun følte seg forrådt, til tross for at hun visste hvor mye venninnen brydde seg om henne.

"Jeg skulle ønske jeg hadde kunnet forklare det for vennene mine den gangen. Kanskje vi kunne holdt kontakten," tenkte Flora.

Flora hadde en mor som led av alvorlig revmatoid artritt. Tanten til Floras mor døde av samme sykdom da Flora var liten. Hun likte henne veldig godt.

Det Flora ikke fortalte venninnen, var alt hun hadde ofret for familien sin. Flora var bare tre år eldre enn søsteren Fauna. Det var hun som tok ansvaret hjemme og for søsteren. Da moren ikke kunne bevege seg på grunn av leddgikt, var det Flora som ble hjemme for å passe på moren. Tenåringssøsteren var en opprørsk tenåring, og faren var full av alibier. Det var ikke tid til venner når hun kom hjem fra skolen og senere fra høyskolen. Det samme gjaldt i helgene. Flora var opptatt med å lage alle måltider,handle inn mat, vaske klær, rydde huset og betale regningene.

Guttene som prøvde å komme nærmere henne, var ikke villige til å vente på at hun skulle bli fri fra forpliktelsene sine. Sykepleierne kom bare én dag i uken for å hjelpe moren med å dusje. Da hun etter hvert ble en travel forsker, innså faren hvor mye arbeid Flora hadde påtatt seg hjemme. Han ga opp å reise utenlands i forbindelse med jobben, og kom tidlig hjem. Fauna ble mer moden og begynte å hjelpe moren. Men da var skaden allerede skjedd. Flora, som var et kreativt og muntert barn, var nå glad for å være alene. Hun lengtet ikke etter en nær venn. Men hun var åpen for vennskap hvis det skulle falle i fanget på henne. Hennes største mål nå var å lykkes i livet som forsker. Hun var mentalt forberedt på en lang vanskelig fase i livet, alene. Jenta som ønsket å hjelpe mennesker som led av smerte, hadde lært seg å tåle sin egen smerte i hjertet.




To

To uker senere, i Nasjonalt immunologiforum på Park Hotel i utkanten av Oslo, ble deltakerne fra ulike institusjoner ønsket velkommen.

Hotellet lå på toppen av et skogkledd fjell. Bare tilgjengelig med fjelltrikk. Trebygningen så ut som en liten hytte på avstand, men var vakkert utsmykket som et stort palass på nærmere hold. Da hun sto i den overfylte lobbyen, kjente hun et trykk i brystet. Flora var vitne til en stor mengde velkledde gjester som ruslet i alle retninger, som om de var på ferie. De ligner turister som oppholdt seg på samme tid. Hotellet var fullbooket til det ene viktige arrangementet, Nasjonalt forum for immunologi og forskning.

Store folkemengder gjorde henne urolig. Da Flora gikk forbi sittegruppen, så hun noen gjester slite med å finne ledige plasser for å spise frokosten sin. Ja, det var tomme stoler her og der, men ingen helt ledige bord, slik nordmenn foretrekker. Mange ensomme sjeler nøt frokosten sammen med mobiltelefonene sine, slik at én person okkuperte hele bordet med fire sitteplasser. Det kunne ha vært uhøflig av andre å forstyrre deres kvalitetstid. Men Flora hadde ikke noe valg. Ved ett av bordene satt enmann alene. Han fortsatte å sjekke mobilen mens han spiste, og ignorerte Flora fullstendig.

Flora var på Forum for å høre foredraget til sin veileder, som var hovedtaler. Etter å ha spist frokosten i fred og ro gikk hun rett til konferanserommet og satte seg bakerst i salen. Der kunne hun fortsette å skrive notater uten å bli forstyrret av sin mer eller mindre kjære gruppe. Hun var sent ute med publiseringen av sin første artikkel til doktorgradsavhandlingen. Hun skulle gjerne ha gjemt seg på hotellrommet, men instituttet hadde betalt for oppholdet hennes, og hun skulle være aktiv og knytte kontakter. En positiv ting var at hotellrommet hennes hadde utsikt over Oslofjorden. Og hun hadde allerede sendt bildene til moren, søsteren og Himani. Hvis hun bare kunne flytte dette rommet til sin leide leilighet i byen, ville livet ha vært komplett.

Formålet med forumet var å dele kunnskap om ny utvikling og gi nye forskere mulighet til å bygge nettverk. Hun håpet at når hun var ferdig med doktorgraden, og hadde mer tid, ville hun delta på alle tilgjengelige arrangementer innenfor sitt felt.

"Å!" Hun hoppet opp i setet da testlyden fra høyttalerne nådde henne. Plutselig var hun våken. Hjertet hennes banket i noen sekunder. Klokken 10.00 om formiddagen startet velkomstsesjonen.Som en backbencher satt hun med hodet ned i skjermen, og hun fortsatte å jobbe med oppgaven sin. Velkomstsesjonen gikk som smurt på scenen. Hun løftet hodet for å høre på fra tid til annen, og fanget ansiktene med øynene. På første rad satt hennes veileder Sonia. Sonia var medlem av ulike komiteer og deltok i arrangementer året rundt. Det var en annen grunn til at hun hadde liten tid til studentene og prosjektene sine. Hun var flink til å fordele og delegere oppgavene sine til andre på instituttet. Andre fra hennes gruppe måtte oppholde seg et sted, for rommet var fullt, og det kunne være mer enn tre hundre deltakere til stede. Denne gangen hadde hun ikke fått noen oppgave til forumet. Men forrige gang presenterte hun sin første powerpoint presentasjon om prosjektet og eksperimentene sine i et tettpakket rom. Flora husket hvor nervøs hun var, og det kom til syne i stammingen hennes. Kanskje var det derfor hun ikke ble bedt om å presentere noe denne gangen.

Blant gjestene var det folk fra små oppstartsbedrifter, leger, forskningsinstitutter og til og med noen representanter fra Helsedepartementet. Etter planen skulle hun være til stede på idédugnader og workshops etter at veilederen hennes hadde holdt sitt foredrag. I dag var det en slik øk etter klokken ett. Man visste aldri hvilken ny idé som kunne dukke opp, og som kunne føre til en oppdagelse. Soniaskulle presentere teamenes prosjekter for publikum. Det var første gang det skulle forskes på autoimmune sykdommer ved deres institutt. Hittil har hovedfokuset bare vært på kreft og en mengde andre sykdommer.

Rundt klokken tolv var det lunsjpause. Hun spiste raskt fra buffeen alene og skulle til å gå ut og kjenne den friske septemberluften i ansiktet da hun hørte navnet sitt.

"Der er du, Flora. Jeg har lett etter deg siden i morges. Har du spist, eller har du bare gjemt deg?" spurte Himani. Hun skremte nesten Flora, som fortsatt holdt den bærbare datamaskinen i hendene.

"Jeg spiste alene, for jeg kunne ikke finne deg da jeg gikk dit. Hvor har du vært?" spurte Flora.

"Jeg fulgte etter gruppen vår, og da jeg skjønte at du unngikk dem, forklarte jeg dem at du hadde hodepine. Og at du sperret deg inne på rommet ditt i noen timer. Ren gjetning. Ikke si at du unngikk oss. Eller er det noe annet?" spurte Himani.

"Har mange tanker i hodet. Jeg trenger bare tid til å sortere dem. Alenetid, hvis du ikke har noe imot det, Himani. Jeg er snart tilbake på jorden."

Himani skar en grimase og blåste alt karbondioksid ut av neseborene på én gang. Etterfulgt av et smil. "Ok, ta den tiden du trenger.Men vær så snill å spise middag med oss. Vi sees da." Med disse ordene ble Flora igjen alene.

Hun gikk ut og satte seg på benken utenfor, der rosebuskene viste tegn på høsten. Det var ingen andre ute nå, og det begynte å bli så kaldt at jakken hennes ikke var varm nok. Hun nøt den milde solen, som lekte gjemsel bak de grå skyene. En mann kom opp bakken mot hotellet, med en kabinkoffert på hjul. Håret hans var ildrødt, og blikket hans rettet mot henne. Hun var ikke sikker på om han kom mot henne eller mot hotellets hovedinngang. Han var høy, og han var ekte. Hun kunne se at han holdt en kaffekopp i den ene hånden. Plutselig forsvant ansiktet hans ut av synsfeltet hennes, fordi han skled på den glatte flekken på den ellers tørre stien. Temperaturen var under null. Folk er sjelden forsiktige når de er vant til sommerforhold.

Stillheten ble brutt av latteren hennes og fallet hans. Han åpnet ikke engang munnen for å avsløre sin smerte eller for å forbanne veien. Øynene hans vandret først til hennes, som om han søkte en forklaring på latteren hennes. Hans øyekontakt fortalte henne i stillhet om smerten og ydmykelsen. Hun gikk frem for å hjelpe ham opp, og rakte frem hånden. Men han ignorerte henne og reiste seg på egen hånd. Flora ble plutselig tørr i munnen, og øynene hennes senket seg. Smilet hennes forsvant,etterfulgt av et langt ansikt og rødme i kinnene. Den tomme papirkoppen rullet nedover skråningen. Han plukket opp bagasjen sin, mens han unngikk blikket hennes. Den hvite skjorten hans var skitnet til av kaffen. Både skjorten og buksene hans ble farget i brun. Var han ikke bekymret for å bli kald?

Hun hadde en unnskyldning på leppene, men han forsvant helt bak hotellinngangen i all hast. Hennes forsinkede unnskyldning glapp ut av munnen og fordampet i den tynne, kalde luften. Hun glemte nesten alt om veilederen sin og foredraget hun skulle holde om en halvtime. Måten han så på henne med de sammenknepne øynene sine da han ignorerte hjelpen hennes, minnet Flora om et barn som ble utsatt for et pek. Hvis hun bare kunne reise tilbake i tiden og gjøre reaksjonen sin på fallet hans ugjort. Hjertet hennes banket raskere, som om hun hadde begått en forbrytelse. Men han var en fremmed eller bare en deltaker på konferansen. Hvem brydde seg om hva han tenkte og hvordan han oppførte seg? Det var snart på tide å gå inn.

Hun fulgte skiltene inn til konferansesalen og tok plass bakerst i salen på samme sted som sist. Nå var det Sonia som talte.

Hun la vekt på hundre ulike typer autoimmune sykdommer og, ikke minst hvor lite som ble gjort for å finne en kur mot dem. Man prioriterer i dag ådempe symptomene, men ikke å finne kuren i den nye verdensordenen. For med få unntak var de fleste symptomene ikke dødelige. Prosjektet som Universitetet i Oslo og hennes team hadde tatt på seg, var å finne en kur mot leddgikt. Det andre prosjektet var å finne ut hvordan de kunne bruke genterapi og nanoteknologi for å kurere skjoldbruskkjertel-betennelse. Disse to sykdommene var kvinnedominerte. Men stadig flere mennesker, inkludert menn, fikk diagnosen. Hvis de lyktes med forskningen ville de gå videre med kliniske studier, selv om sjansene for suksess var usikre. Med endrede miljøfaktorer, bearbeidede matvarer og genetiske mutasjoner rammet disse sykdommene til og med barn. Med utviklingen av medisinsk teknologi og behandling økte sykdommene i samme tempo. Det virket so om menneskeheten levde på medisinutviklernes nåde. Dermed var de avhengige av forskere. I tilfelle av krig og blokader, uten medisiner tilgjengelig, kunne vi vende oss tilbake til den gamle, mørke middelalderen. Der døde folk som fluer, og immunforsvaret vårt var ute av stand til å håndtere sykdommer. Vi har forvandlet kroppene våre til levende stueplanter, fra ville planter som vi var før. Enten ville vi overleve, eller så ville vi dø.

Sonias presentasjon minnet Flora om moren hennes. Hvordan hun hadde hatt så store smerter athun hadde vært sengeliggende det meste av tiden. Hun kunne ikke bevege seg fordi leddene var blokkert av infeksiøs vekst. Slike pasienter krevde stor innsats fra både familiemedlemmer og sykepleiere for å forflytte seg og utføre selv de enkleste daglige gjøremål. Frykten for en tidlig død hang over hodet på denne pasientgruppen hele tiden. Det var også en av grunnene til at hun bestemte seg for å velge forskning innen mikrobiologi som karrierevei. I likhet med Sonia var hun frustrert over at all forskning rundt om i verden dreide seg om smertebehandling. Symptomene gjorde pasientene handikappet. Siden disse sykdommene ikke var dødelige for de fleste, var det ingen som investerte milliarder for å finne en langvarig kur. Den viktigste grunnen var også at den medisinske industrien tjente penger på å dempe symptomene. Hvem skal holde dem rike hvis menneskeheten kan kureres for sykdommene?

Hun kom ut av tankene da navnet på neste taler ble annonsert. Han var ikke på listen fra før. Så det måtte være endringer som var gjort i dag. Det var Sonia som inviterte ham opp på scenen for å presentere sin del. Han var den samme fyren som hun hadde møtt utenfor. Han haltet mens han gikk. Han hadde skiftet til en ny skjorte. Mens han var i gang med presentasjonen, introduserte Sonia ham som dennye prosjektkoordinatoren. Han skulle jobbe med algoritmer og nanopartikler. Han forsket altså på genetikk og nanoteknologi. Dette var imponerende.

Det var hundrevis av mennesker som deltok på konferansen og hørte ham snakke om prosjektet. Drømmeprosjektene hennes. Han het Mars. Basert på hårfargen hans må foreldrene ha gitt ham det riktige navnet.

I stedet for å følge med så Flora seg rundt for å se hvor mange menn som hadde skallet hode. Da hun innså sin barnslige oppførsel, så hun fremover mot taleren, foran den gigantiske skjermen. Mens hun lyttet til ham, konkluderte hun med at det slett ikke var så ille å være i Prosjekt B. Han viste ingen tegn til nervøsitet. Hun kunne ikke forestille seg å ta hans plass på podiet akkurat da. Blikket hennes vandret fra side til side og var vitne til at hodene foran henne fulgte interessert med på ham. Han smilte fra tid til annen. Sonia sto ved enden av scenen. Hun hadde nevnt det tidligere, før presentasjonen skulle begynne, men nå husket hun at han skulle steppe inn i siste øyeblikk. Sonia var dårlig til å kommunisere noen ganger. De fikk aldri vite navnene på de to nye medarbeiderne i prosjektet, og den flygende apen hennes, Vega, elsket å holde hemmeligheter for dem. Så mye for teamarbeid. Hvis teamet fungerte bra, var det utelukkende fordi alle medlemmene i teamet varengasjert i prosjektet. Selvtilliten boblet igjen i årene hennes, og oppmerksomheten hennes ble avledet tilbake til det han sa.

Under middagen fant hun Himani. Da de gikk for å sette seg sammen med teamet sitt, var det ingen ledige plasser til dem. Bordet for seks var fullt. Alle de kjente eller ukjente ansiktene var oppslukt av noe Sonia fortalte dem. Ingen ved bordet så at de nærmet seg. Så de fant en plass sammen med en fremmed, ett bord unna dem. Det var en lettelse for Flora. Hun kunne høre litt av hva de snakket om, siden hun satt nesten tett inntil dem, med ryggen mot Sonias rygg. I løpet av oppholdet på hotellet var det bare én gang at hele teamet var samlet, eller kanskje Flora ikke var der da.

Bordet de fant, var for fire. En ung dame satt der allerede. Hun var postdoktor fra et annet universitet. Mens de snakket om prosjektet sitt, fortalte hun den unge damen om sine erfaringer. Damen fortalte til og med Flora om en professor som hadde gjort et varig inntrykk på henne.

"Hvis du vil lære mer om nanopartikler og hvordan de brukes i medisinske anvendelser, bør du kontakte vår professor i mikrobiologi. Han er en mester i sitt felt, men han kan også veldig mye om ny teknologi og innovasjoner innen medisin. Han tar sjelden imot studenter som veiledere, da han eropptatt med sin egen forskning. Og han kan snakke om hormoner, gener, celler og alt mulig annet. Professor Morten Seaford har tilegnet seg så mye kunnskap ved å forske i ulike deler av verden. Ganske ung til å være professor, og ryktet sier at han aldri sover."

"Men hvordan skal jeg kontakte ham? Vil han svare meg hvis jeg sender ham en e-post?" spurte Flora. Hun ble veldig imponert over å høre om ham. En fantastisk mann.

"Vel, noen sier at han er veldig selektiv med å svare i det siste. Han svarte meg aldri på universitetets e-post i fjor heller. Men en gang hørte jeg ham snakke med en kollega i kafeteriaen vår. Han skrøt av hvordan han hadde hjulpet en student på nettet, som viste seg å være nevøen hans. Hans anonyme brukernavn på nettstedet "forskeronline" ble opprettet for å diskutere teoriene hans, fordi han likte å hjelpe andre tidligere. Jeg tror han gikk under navnet Professor Ford. En av vennene mine, på masternivå, stilte en gang et tilfeldig spørsmål på dette nettstedet, og han svarte med en gang. Neste dag, da han underviste oss, nevnte han nøyaktig den samme teorien for oss. Det var hans personlige synspunkt eller teori. Vi var ikke sikre på at det var ham, men ingen andre kunne ha brukt de samme ordene uten å være forfatteren av svaret. Sammekveld fjernet han teksten fra nettstedet, og dermed er sjansen for at noen andre kan ha vært forfatteren svært liten. Jeg husker nemlig fortsatt brukernavnet hans," sa den unge damen, mens hun viste sitt flotteste smil. Flora så for seg at hun måtte være forelsket i ham. Derfor husket hun ham tydelig.

"Jeg skal prøve i håp om at han svarer meg. Hva forsker han på nå? Og er han fortsatt aktiv der?" spurte Flora.

"Jeg har ingen anelse. Jeg har ikke vært aktiv der de siste fire månedene. Men hvis du er nysgjerrig, kan du finne bildet av ham på universitetets nettsted. Uansett, noen andre vil svare på spørsmålene dine på nettstedet etter hvert." Med dette skiftet de tema til hvilket prosjekt Flora og teamet hennes jobbet med. Den nye bordvenninnen var interessert i Universitetet i Oslo og Universitetssykehuset, der de jobbet og studerte. De ventet på at maten skulle bli servert, mens de smilte og snakket videre.

Da folk spiste i salen, var det få som snakket sammen. Det var da Flora hørte hva hennes gruppemedlemmer snakket om. Om henne, uten å nevne navnet hennes. Hun var sikker på at Himani også kunne gjette at det handlet om henne. Hun fikk bordvenninnen til å tie for å lytte. De snakket om ineffektive studenter og forskere.

"Jeg kjenner mange ph.d.-studenter som starter med pomp og prakt og viser at de er best av alle, men så gir de opp etter hvert. Det blir en stor belastning for oss veiledere. Det er ikke det at de ikke vil, men de er late. Jeg er god til å lese folk. Jeg prioriterer hvem som er dedikerte og intelligente, men denne gangen feilvurderte jeg. Hun passet ikke til den forskningen jeg hadde i tankene," sa Sonia, mens hun holdt maten i gaffelen. Foran henne sto et tomt vinglass.

"Jeg vet det. Men jeg forstår likevel ikke hvorfor du vil flytte henne til mitt prosjekt," svarte Vega. Hun var ferdig med sin andre rett.

"Jeg hadde ikke noe annet valg enn å flytte henne. Bare midlertidig. Jeg har funnet en bedre kandidat som vil ta hennes plass. Senere vil jeg flytte henne til en annen avdeling eller gruppe. Hva var det du spurte om tidligere, Mars?" spurte Sonia og vendte oppmerksomheten fra Vega til Mars.

"Ikke noe særlig. Jeg lurer bare på hvem denne personen er. Jeg er enig i at noen doktorgradsstudenter er mer opptatt av å få tittelen doktor enn å gjøre en god jobb. De drar ned motivasjonen til hele gruppen," sa den rødhårede mannen med krøller. Han hadde en rolig og sterk stemme.

"Du vil møte henne snart, om ikke her, så på universitetet. Beklager at du ble innblandet i bekymringene våre. Ellers er vi et godt team," beroliget Sonia. Før Mars rakk å svare, grep Vega inn.

"Jeg vet det. Jeg håper du lykkes med å fjerne henne fra gruppen min. Men jeg tviler på det, for forskningsadministrasjonen flytter bare studenter til andre grupper når studentene selv har en god grunn til å flytte. Hun ble valgt ut til ditt prosjekt, og de andre gruppene i nesten alle prosjekter er fulle. Det ser ut som om jeg må bli sittende fast med henne," sukket Vega og dekket ansiktet med hendene, som om hun var vitne til en tragisk hendelse. Mars så forbauset på henne.

"Ha tro på meg, Vega. Administrasjonen lytter til meg," svarte Sonia etter enda en bit.

"Sonia er det beste som har skjedd prosjektgruppene våre. Hun er ikke bare en dyktig lege på sitt felt, hun er også veldig vennlig og sosial. Mange forskere har en tendens til å være introverte. Men det ser ut til at du ikke er en av dem, Mars. Hadde det ikke vært for deg i gruppen min, ville jeg ha betegnet resten av gruppen som kjedelig. Jeg liker personligheten din," sa Vega. Til dette sa Mars takk.

I de neste ti minuttene fortsatte de å informere Mars og andre om sine negative opplevelser med dennavnløse jenta. Noen vitser fra ukjente og kjente på bordet fikk dem til å le. Flora kunne høre Mars le. Gudskjelov var Even ikke til stede. Han ville ha bedt dem om å slutte med sånn tullprat.

Flora og Himani stirret på hverandre uten å si noe. De ønsket å holde sin tilstedeværelse ukjent for den rivaliserende gruppen, for å unngå å gjøre alle forlegne. Da middagen var over, begynte folk å snakke igjen. I den støyen kunne de ikke høre mer fra Sonias bord.

Selv bordvenninnen deres kunne fornemme at noe ikke stemte. Floras øyne var fulle til randen av tårer. Hjertet banket fort, og hodet var fullt av fantasier om å straffe Vega og Sonia på alle mulige måter. Hun måtte kjempe denne kampen. Hun var fast bestemt på å holde fast på det pågående prosjektet.

"Tror du ikke Himani, at vårt nye teammedlem er godtroende og naivt, akkurat som dem? Hvis jeg er kjedelig, så er de kjempekjedelig," sa Flora med røde kinn. Hun hadde tårer i øynene og holdt hendene for kinnene for å skjule sinnet og flauheten.

"De ved det bordet er ikke vennene deres, hvis dere snakker om dem," sa bordvenninnen vår.

"De snakker om meg og de andre nye, som jeg ikke har møtt ennå, ikke om Himani som Sonia liker. De to damene er begge merkelige. Den ene bryr segikke om hva folk tenker om henne. Og den andre bryr seg veldig mye," svarte Flora. Så begynte hun å gjespe. "Beklager, jeg er søvnig nå. Og beklager at jeg har kjedet dere med mine tirader. Jeg har ikke noe filter," sa Flora. Hun ville forlate spisesalen.

"Det er greit å gå nå, Flora. God natt, Flora. Og ikke tenk for mye. Jeg blir med deg opp til rommet," sa Himani. Bordvenninnen tok hintet og sa seg enig i at det var for sent for henne også. De unngikk å tiltrekke seg oppmerksomhet og gikk hver for seg.

Flora bestemte seg der og da for at hun ville unngå Mars. Bare nødvendige formelle samtaler vil finne sted med ham.

Klokken tikket et sted i nærheten av dem mens de forlot hallen.

.....

Neste dag var hun hjemme igjen, i hennes stille bolig. En kjellerleilighet eid av en hyggelig familie. Ovenpå bråkte ungene så mye at hun enkelte dager hadde lyst til å flytte ut. Men det var ikke lettå finne en leilighet i Oslo innenfor hennes budsjett. Drømmen hennes var å finne en leilighet i nærheten av universitetet, men viste seg å være umulig. Dermed tilbrakte hun mesteparten av tiden på universitetet. I stedet for å lage mat hjemme, spiste hun ofte i universitetets kantine. Hun hadde ikke tidtil å lage mat, så hun kjøpte nok til å ta med seg resten av maten hjem. Hadde hun bodd sammen med en ekte versjon av fantasikjæresten sin, ville ting ha vært annerledes. Kanskje han hadde laget mat til henne og passet på henne. Haha. Fine drømmer.

Tankene hennes ble avbrutt av mobilen som ringte og vibrerte i vesken hennes. Fingrene hennes fisket den opp. Det var fra moren.

"Hei, Flora. Hvordan var konferansen?" spurte moren. Stemmen hennes var tung. Det betydde at hun hadde det vondt. Moren spiste lite når hun var alene, og noen ganger hoppet hun helt over måltidene. Faren var ikke til mye hjelp. For bare et år siden reiste han mye med jobben. Han jobbet for et multinasjonalt selskap som drev med innovasjon og prosjekter. Nå forsøkte han å hjelpe kona på kveldstid. Foreldrene hennes bodde i Kristiansand. Dermed kunne hun ikke hjelpe moren så ofte. Hun besøkte henne en gang i måneden. Søsteren Fauna bodde i samme by, til stor lettelse for dem. Legene har foreslått en operasjon for å skifte ut leddene i fingrene hennes. Knærne hennes ble skiftet ut i fjor. Men leddgikt kan i verste fall være dødelig. De kontinuerlige smertene og betennelsene var en belastning for hjertet hennes. I tillegg var behandlingen svært smertefull.

"Det var en interessant opplevelse og et hyggelig opphold på hotellet. Hvordan går det med deg?" Siden moren ikke var interessert i vitenskap, ville hun ikke gå i detaljer. Før hun fikk diagnosen, jobbet moren i en offentlig barnehage. Hun måtte gå av med førtidspensjon på grunn av sykdommen. Flora var den første i familien og storfamilien som begynte med biologi og forskning, noe som gjorde foreldrene stolte av hennes prestasjon.

"Samme som før. Har vært hos fysioterapeuten mange ganger denne måneden. Når kommer du, kjære?"

"Kanskje neste uke. Det skjer veldig mye nå, siden vi er i gang med det nye prosjektet. Men jeg skal rekke det denne gangen. Hvordan er appetitten din i disse dager? Har du spist i dag, mamma?" Flora satte telefonen på høyttaler, og da hun fikk hånden fri, grep hun en stekepanne. Hun hadde kjøpt en frossen wok blanding som hun ville ta med seg som lunsj på kontoret. Noen ganger fikk den himmelske lukten fra kantinen henne til å kjøpe varm mat der, så lenge hun hadde penger på bankkontoen. Og da var hun enten i godt eller veldig dårlig humør.

"Ja, jeg spiste løksuppe med hvitløksbrød i dag," sa moren langsomt, med et snev av irritasjon, som om hun var lei av det gjentatte spørsmålet.

Flora var ikke sikker på om moren snakket sant. Men hun bestemte seg for ikke å spørre mer. Hun visste at moren et eller annet sted innerst inne ønsket seg en tidlig død, og at hun noen ganger ønsket å leve for å se døtrene lykkes og stifte egne familier. Det ønsket hadde hun uttrykt flere ganger. Etter at moren fikk diagnosen, ble det sosiale livet hennes labert. I begynnelsen kom venner og slektninger på besøk. Men etter hvert ble moren mer og mer overlatt til seg selv. Så kom den onde sirkelen av depresjon og andre psykiske problemer som fikk henne til å isolere seg fra andre.

